### 9.     Beslutning om nedlæggelse af Udviklingsstaben som partnerskabsholder

**Åbent**

Sagsnr.: 326-2019-27771       J.nr.: 24.10.05           Dokumentnr.:
326-2020-1716

**Sagstype**

Beslutning.

**Resume og sagens baggrund**

I forbindelse med foreningen Kalundborg Symbiose har
besluttet at oparbejde egen sekretariatsfunktion samt at Dansk SymbioseCenters
opgaver over de kommende år minimeres, skal der tages stilling til
Udviklingsstabens fremtid som selvstændigt partnerskabsområde.

**Indstillinger**

Direktøren indstiller at Udviklingsstaben nedlægges som
selvstændig partnerskabsholder, således at opgaverne placeres andetsteds i
organisationen.

**Behandling**

Økonomiudvalget, Kommunalbestyrelsen.

**Sagsfremstilling**

*Opgaver i Udviklingsstaben*

Udviklingsstaben arbejder ud fra et tværfagligt og
helhedsorienteret perspektiv, således at der i samarbejde med en række eksterne
aktører skabes de bedst mulige betingelser for vækst og udvikling inden for de
erhvervspolitiske rammer i Kalundborg Kommune.

·
Udvikling har på Økonomiudvalgets område ansvaret for den
strategiske erhvervsudvikling, bosætning, infrastruktur og de internationale
relationer.

·
På Socialudvalgets område har Udvikling ansvar for understøttelse
af socialøkonomiske virksomheder.

·
På Trafik- og kørselsudvalgets område har Udvikling ansvar for
planlægning af kollektiv trafik.

·
På Teknik- og miljøudvalgets område har Udvikling ansvar for
CO2-regnskaber, Klimaplan og Den strategiske Energiplanlægning.

Udvikling driver desuden en række projekter inden for grøn
omstilling i regi af Dansk SymbioseCenter, med ekstern finansiering, ligesom
staben indtil 1/3 2020 har drevet sekretariatet for Kalundborg Symbiose,
herunder betjening af bestyrelsen og besøgstjeneste.

Mikael Kjeldsen 1/1 2020 er der totalt 13 medarbejdere ansat i
Udviklingsstaben, heraf projekt- og udviklingschefen samt en projektansættelse
med udløb medio 2020. Af de 13 medarbejder er der 5-6 årsværk koblet op på de
nævnte projekter og dermed også finansieret via disse. Projekterne foreslås
udført af [adresse] i den tid Kalundborg Kommune har forpligtet sig
som partner eller leadpartner i disse.

Erhvervsfremmereformen fra 2018 har betydet en omlægning af
bl.a. administration af EU's Strukturfondsmidler i retning af mere nationalt
forankrede projekter. Dette vanskeliggør fortsat finansiering af projekter i
Dansk SymbioseCenter som del af Kalundborg Kommune. Ligeledes udfordres
Udviklingsstaben af [adresse] omlægning af sekretariatsfunktionen
til en selvstændig enhed. Det må derfor forventes at der i løbet af de næste
par år vil være en reduceret opgaveportefølje i Udviklingsstaben, begrænset til
de tidligere nævnte kommunale kerneopgaver.

Opgaverne som nævnt ovenfor vil samlet være et for smalt
område til opretholde et decideret partnerskabsområde og derfor foreslås det,
at opgaverne flyttes til andre organisatoriske, relevante enheder. Det arbejdes
dog for at få holdt de faglige opgaver så samlet som muligt.

Såfremt beslutning om at partnerskabsområdet bliver nedlagt
med virkning fra ca. 1. april 2020 vil medudvalgene blive involveret. Det kan
oplyses, at medarbejderne af Udviklingsstaben er orienteret om overvejelserne.

**Økonomiske konsekvenser**

På baggrund af, at der ikke er helt præcist afklaring mellem
partnerskabsområdets kerneopgaverne og projekterne under Dansk symbiosecenter,
kan der for nuværende ikke opgøres evt. økonomiske konsekvenser.

**Økonomiudvalgets møde den 22.
januar 2020:**

Anbefales.

Til planseminar udarbejdes et oplæg til, hvordan vi
fastholder og styrker udviklingsfokus i Kalundborg Kommune.